****

 **KOMITETI PËR PAKICAT KOMBËTARE**

**Aneks 1**

**UDHËZUES MBI THIRRJEN PËR PROJEKT PROPOZIMIN 2022**

**Lexoni me vëmendje!**

Thirrja e Komitetit për Pakicat Kombëtare për projekt kulturor do të mbështesë propozime të paraqitura nga organizatat e shoqërisë civile,(të cilat janë të regjistruara sipas ligjit,ushtrojnë veprimtari sipas objektit të përcaktua në statutin e tyre dhe disponojnë NIPT); si dhe persona fizikë për mbështetje në kërkime ,studime dhe lloje të tjera mbështetjeje individuale që kontribuojnë në ruajtjen dhe promovimin e identitetit kulturor,etnik,gjuhësor dhe tradicional të pakicave kombëtare në Shqipëri. Kjo thirrje synon mbështetjen e projektit që zhvillohet në Shqipëri.

Thirrja për projekt-propozim i Komitetit për Pakicat Kombëtare për vitin 2022 do të qëndrojë e hapur nga data **16 Mars 2022 deri në datën 29 prill 2022 ora 14.00.** Projekt-propozimet e paraqitura duhet të realizohen brenda periudhës **Maj – Nëntor të vitit 2022.**

**Pritoritet e thirrjes janë si më poshtë:**

**PRIORITETI - 1**

**Promovimi dhe ruajtja e trashëgimisë kulturore për nëntë pakicat kombëtare në Shqipëri.**

Komiteti për Pakicat Kombëtare synon të promovojë dhe ruaj identitetin e dallueshëm kulturor, etnik, gjuhësor, tradicional dhe fetar të nëntë pakicave kombëtare në RSH duke pasur në fokus:kulturën jo-materiale (folklori, historia orale, ruajtja e gjuhës etj). Bashkëpunimi i qëndrueshëm midis organizatave dhe aktorëve të ndryshëm në organizimin e aktiviteteve dhe programeve edukuese nën këtë thirrje, synon ruajtjen dhe promovimin e trashëgimisë kulturore për pakicat kombëtare në Shqipëri.

Komiteti për Pakicat Kombëtare do të vazhdojë të mbështesë jetën e gjallë kulturore; veprimtaritë, të cilat bazohen në promovimin e traditave dhe vlerave më të mira të trashëgimisë jo materiale të nëntë pakicave kombëtare në RSH si: festivale, artet skenike, koncerte etj sidomos në ditë të tilla si Dita e Diversitetit Kulturor (21 Maj). Aktivitete që kanë impakt të prekshëm në një publik të gjerë dhe që mbajnë gjallë identitetin e dallueshëm kulturor, etnik, gjuhësor, tradicional dhe fetar të nëntë pakicave kombëtare.

**Aplikantët të paraqesin projekt propozime deri në shumën 4.000.000 lekë.**

**Prioritet do të kenë organizatat që aplikojnë në partneritet.**

**AFATET KOHORE TË THIRRJES**

* DORËZIMI I APLIKIMEVE **16 MARS 2022 – 29 PRILL 2022 ora 14:00**
* SHPALLJA E FITUESVE **Brenda datës 10 MAJ 2022**
* KOHA E ZBATIMIT TË PROJEKTEVE **MAJ - NËNTOR 2022**

**TIPOLOGJIA/LLOJET E AKTIVITETEVE**

Të gjitha aktivitetet, të cilat synojnë arritjen e prioriteteve të programit dhe që i përkasin të paktën një prej fushave prioritare, mund të kualifikohen për financim.

***Aktivitetet e renditura më poshtë janë vetëm shembuj dhe nuk janë të kufizuara në këto lloje veprimesh:***

1. Organizimi i një **festivali/koncerti** **me grupe folklorike (për Diten e Diversitetit Kulturor - 21 Maj 2022)** nga nëntë minoritete për ruajtjen dhe promovimin mbarëkombëtar të trashëgimisë jomateriale. Festivali ka qenë dhe mbetet një nga ngjarjet më madhore të ruajtjes dhe promovimit të pasurisë jo-materiale. Kur themi trashegimi jo-materiale nënkuptojmë:
* folklorin koreografik (valle me valltarë nga 9 miroritetet)
* folklori muzikor (këngë dhe këngëtarë për gjithë minoritetet)
* gjuha (recitimi i poezive nga 9 minoritetet)
* veshjet
* ritualet,etj.
1. Organizimi i një **stende me fotografi (fotoekspozitë)** të vjetra dhe aktuale që tregojnë ruajtjen dhe promovimin e trashëgimisë kulturore për pakicat kombëtare në Shqipëri
2. Krijimi i një **infopointi** në kuadër të trashëgimisë kulturore. Fokusuar kryesisht në dhënien e broshurave dhe informacioneve të përgjithshme mbi traditat, kulturën e nëntë minoriteteve si dhe rajonet ku jetojnë keto pakica.
3. Publikimi i një botimi dedikuar vlerave të pakicave kombëtare në vendin tonë mbështetur në aktivitetin e organizuar në datën 21 Maj.etj

**TIPOLOGJIA/LLOJET E AKTIVITETEVE QË NUK FINANCOHEN**

* Projekte që kanë si synim terësor apo pjesor (më shumë se 25 %) punë përgatitore, studime, seminare, konferenca;
* Projekte në përkrahje të organizatave apo organizimeve politike apo aktiviteteve të jashtëligjshme;
* Fonde për mbulim deficiti apo për shpenzime kapitale;
* Subvencionim i shpenzimeve financiare të organizimeve të tjera;
* Fonde për blerje toke, godine, zyre;
* Financim retroaktiv për projekte që janë në zbatim apo të përfunduara;
* Projekte jashtë zonës së mbulimit të projektit në fjalë;
* Blerje pajisjesh

**VIZIBILITETI**

Aplikantët duhet të marrin të gjitha hapat e nevojshëm për të publikuar faktin që Komiteti për Pakicat Kombëtare ka financuar ose bashkëfinancuar veprimin, duke përdorur logon e KPK, duke bashkëvepruar me sektorin përkatës përpara çdo publikimi për ruajten e logos së Komitetit, si edhe të përdorimit të formulës së mëposhtme në çdo raste botimesh, kurdoherë që do të nevojitet: “Përmbajtja e këtij botimi është përgjegjësia e vetme e (emri i partnerit zbatues) dhe nuk pasqyrojnë domosdoshmërisht mendimin e Komitetit për Pakicat Kombëtare”.

**VËMENDJE:**

* Lejohen të aplikojnë organizatat e shoqërisë civile,(të cilat janë të regjistruara sipas ligjit,ushtrojnë veprimtari sipas objektit të përcaktuar në statutin e tyre dhe disponojnë NIPT); si dhe persona fizikë për mbështetje në kërkime ,studime dhe lloje të tjera mbështetjeje individuale që kontribuojnë në ruajtjen dhe promovimin e identitetit kulturor,etnik,gjuhësor dhe tradicional të pakicave kombëtare në Shqipëri.
* Në rast se gjatë zbatimit të projektit, rezulton dhe vërtetohet se ka patur paraqitje të dokumentacionit të rremë, të secilës prej dokumentave të kërkuara në këtë thirrjë, Komiteti për Pakicat Kombëtare do të kërkojë kthimin e plotë të shumës së disbursuar, dhe do ta dërgojë rastin për ndjekje penale.
* Aplikanti ka për detyrë të aplikojë objektivat, prioritetet dhe garancitë e vizibilitetit, në përputhje me rregullat e Komitetit për Pakicat Kombëtare .
* Të gjitha pajisjet që blihen në kuadrin e implementimit të projektit mbeten pronë e KPK deri në momentin kur bihet dakort ndryshe me shkrim.